Die wêreld in foto’s – 7 Januarie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Ricky Brabec van die Verenigde State wag by die derde fase van die Dakar-veldtydren in Neom, Saoedi-Arabië, se wegspringpunt. (Foto: Bernat Armangue, AP) Iranse wetgewers dreunsing slagspreuke in ŉ ope parlementsitting in Teheran, Iran, terwyl sommige van hulle plakkate van genl. Kassem Soleimani vashou. (Foto: Vahid Salemi, AP) Lede van ŉ groep opgeleide Kersvaders uit Europa en die VSA dryf in die Dooie See naby Jerigo. (Foto: Ariel Schalit, AP) Die kiste van genl. Kassem Soleimani en ander wat gedurende ŉ Amerikaanse hommeltuigaanval in Irak vermoor is, word op ŉ vragmotor, omring deur roubeklaers, tydens ŉ begrafnisoptog in Kerman, Iran, vervoer. (Foto: Erfan Kouchari, AP) ŉ Boeddhiste-monnik bid vir wêreldvrede onder Boeddhiste-vlae tydens Monlam-gebede in Katmandoe, Nepal. (Foto: Niranjan Shrestha, AP)